**ОТЧЕТ**

**за осъществената контролна дейност от РИОСВ-Пазарджик**

**за месец декември 2024 г.**

През **м. декември 2024 г.** експертите и специалистите на РИОСВ-Пазарджик извършиха **45** проверки в **41** обекта, от които **27** са планови и **18** извънредни. В рамките на осъществения контрол са дадени **6** предписания за отстраняване на констатирани несъответствия и предприемане на мерки. За периода са предприети действия по **3** сигнала.

През м. декември експерти на РИОСВ-Пазарджик взеха участие в заседание на ОбЕСУТ при Община Пазарджик, в заседание на комисия по чл. 17 при ОД „Земеделие“, в областна епизоотична комисия, в общинска епизоотична комисия, в комисия по заповед на директора на РДГ-Пазарджик за одобряване на горскостопански план и план за дейностите по опазване на горските територии от пожари на община Панагюрище, в експертен съвет за разглеждане на общия устройствен план на гр. Сърница и в комисия за приемане на обект по „ЧОС“ в с. Лозен, общ. Септември.

 **Административнонаказателна дейност**

През м. декември 2024 г. няма издадени наказателни постановления (НП), съставени АУАН, сключени споразумения, наложени санкции по реда на чл. 69 от ЗООС и ПАМ.

Събраните суми от РИОСВ-Пазарджик по наложени глоби и санкции през м. декември 2024 г. са в общ размер 7100.00 лева, от които няма от наложени санкции по чл. 69 от ЗООС. 7000.00 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка. Събраната сума от НАП по наложени глоби и/или санкции по специалните закони e 100 лева.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията за трансграничен превоз на отпадъци.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* контрол на обекти за спазване на изискванията за устойчиво използване на лечебни растения;
* решаване на проблеми свързани със състоянието на животните, отглеждани в зоологическата градина;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **15;**
* Проверки по Закон за водите – **8**;
* Проверки по прилагане разпоредбите на ЗЧАВ - **2;**
* Проверки по прилагане на гл. 6 на ЗООС **- 7;**
* Проверки по прилагане на ЗЗВВХВС - **1**;
* Закон за лечебните растения - **3**;
* Комплексни проверки на дружества без КР - **1;**
* Комплексни проверки на дружества с КР - **1**;
* Контрол по ЗБР и ЗТЗ - **7;**

 **Планови комплексни проверки на обекти без комплексно разрешително:**

* ,,Яна“ АД – предприятие за производство на хавлиени изделия в гр. Панагюрище. Проверени компоненти и фактори на околната среда - „отпадъци“ и „химични вещества“. При извършената проверка не сe констатираха нарушения или несъответствия на изискванията и разпоредбите на ЗУО и ЗВВХВС.

 **Атмосферен въздух** – през м. декември от експертите в направлението са извършени 2 проверки по ЗЧАВ - 1 планова и 1 извънредна.

 **Планови проверки**

 Извършена е проверка на община Панагюрище във връзка с общинската програма за управление качеството на атмосферния въздух. Община Панагюрище има изготвен проект на програма за намаляване нивата на замърсителите и за достигане на утвърдените норми, върнат със забележки от РИОСВ-Пазарджик за корекция. До приемане на програмата от общинския съвет се изпълняват заложените мерки в плана за действие на предходната програма.

 **Извънредни проверки**

 По сигнал за палене на огън на площадка за изкупуване на отпадъци от черни и цветни метали в гр. Пазарджик е извършена незабавна проверка. На откритата час от площадката работници са приспособили печка за отопление, в която изгарят дърва. Не се установи изгаряне на отпадъци.

 През м. декември в РИОСВ-Пазарджик постъпиха два доклада с резултати от извършени СПИ на промишлен шум в околната среда - от инсталация за производство на хартия в землището на с. Главиница, общ. Пазарджик и от цех за производство на пелети и преработка на дървен материал в с. Дорково, общ. Ракитово. Представените резултати не показват превишаване на граничните стойности на еквивалентните нива на шум по границите на производствените площадки и в местата на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 8 неподвижни източника (8 изпускащи устройства) на 5 производствени обекта, намиращи се в гр. Пазарджик, с. Пищигово, с. Братаница, с. Семчиново и с. Дорково . Анализът на резултатите показва, че са спазени емисионните норми.

 Извършена е оценка на резултатите от представен доклад от извършени СНИ на инсталация за производство на енергия от отпадъци и биомаса в гр. Пещера за м. ноември 2024 г. Анализът им показва, че са спазени емисионните норми, определени в издаденото КР на оператора.

 Утвърдени са 11 точки за вземане на проби/извадки за извършване на регла- ментирани измервания от 9 неподвижни източника на емисии и от 2 производствени обекта.

 Заверен е дневник за състоянието на системата, съответстваща на Етап II на УБП на оператор на бензиностанция, в изпълнение на изискванията на Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени.

 **Води** – през м. декември са извършени 8 проверки на 8 обекта, 5 от които са планови - по ЗВ и 3 са извънредни – по жалба и по предписания с изтекъл срок.

Извършените планови проверки по Заповед РД-955/2023 г. на МОСВ са за провеждане на емисионен контрол. Взети са водни проби от цех за производство на месни продукти в с. Главиница, общ. Пазарджик.За отстраняване на констатираните отклонения от технологичния режим на работа на съоръженията и предприемане на превантивни мерки са дадени 3 предписания. Предстоят проверки за изпълнението им.

 Извънредни проверки:

* По жалба за замърсяване на околната среда и водите при отглеждане на животни и от автосервизна дейност в имот в гр. Ракитово. При извършената проверка не се констатира наличие на торови маси и неприятни миризми в района на имота и извън него, както и формиране на отпадъчни води. Има налични два бетонови канала за ремонт на МПС. Съоръженията са сухи, без следи от нефтопродукти и отпадъци от автосервизна дейност. При проверката не се констатира нарушение на екологичното законодателство.
* По дадено предписание за почистване на отводнителен канал около мястото на заустване на отпадъчни води от автомивка в с. Гелеменово, общ. Пазарджик. При извършената проверка се констатира, че каналът е почистен - предписанието е изпълнено.
* По дадено предписание за възстановяване на септична яма в имот в гр. Сърница, м. Орлино. Констатира се, че септичната яма е изградена съгласно изискванията за водоплътност и с ревизионен отвор. Даденото предписание е изпълнено.

 **Почви –** презм. декември не са извършвани планови и/или извънредни проверки за спазване на изискванията и разпоредбите на Закона за почвите и Закона за опазване на земеделските земи.

 **Биологично разнообразие и НЕМ** – през отчетния период експертите и специалистите от направление БРЗТЗ извършиха 10 планови проверки в 7 обекта и 15 обхода. В рамките на осъществявания контрол е дадено 1 предписание със срок м. март 2025 г. Няма съставени АУАН за установяване на административни нарушения.

Контролна дейност

 През м. декември от специалистите подвижна паркова охрана са извършени 6 планови, 1 извънредна проверка - по сигнал и 15 обхода в резервати „Купена“, „Беглика“, „Дупката“ и „Мантарица“. Не са констатирани нарушения.

 При планови проверки на издадени позволителни за ползване на лечебни растения от една община и от две ДЛС не са установени нарушения.

Извършена е планова проверка на зоологическата градина в гр. Пазарджик. В две от клетките е установена нарушена цялост на оградната мрежа и е дадено предписание да бъде възстановена.

 Превантивна дейност - през отчетния период експертите от направлението взеха участие в: областна епизоотична комисия, общинска епизоотична комисия, в комисия по заповед на директора на РДГ – Пазарджик за одобряване на горскостопански план и план за дейностите по опазване на горските територии от пожари на община Панагюрище и в експертен съвет за разглеждане на общия устройствен план на Сърница.

 Изготвен е договор и е даден електропастир на физическо лице от гр. Ракитово за предпазване на пчелина му от нападение от кафява мечка.

 Във връзка с текущи процедури от експертите в направлението са изготвени: 43 писма по реда на чл. 2, ал. 2 от *Наредбата за ОС*, 12 вътрешни становища, 14 писма, справки и др.

 Постигнат ефект от контролната и превантивната дейност: предотвратяване и ограничаване на нарушения в ЗТ и ЗЗ, създадени са предпоставки за устойчиво ползване на лечебни растения в региона, осъществен е контрол, с цел подобряване на условията, при които се отглеждат животните в зоологическа градина, предоставена е електрическа ограда на пчелар за опазване на пчелина му от нападения от кафява мечка, подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. декември 2024 г. по ЗУО са извършени **15** проверки в **15** обекта, от които **3** са планови и **12** извънредни. Дадени са **3** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване на изискванията за трансграничен превоз на отпадъци, проверки по сигнали и жалби.

 **Планови проверки:**

Извършени са две планови проверки на търговски обекти в гр. Пазарджик, които предлагат готова храна в пластмасови опаковки за еднократна употреба на крайните потребители. При проверките се установи, че дружествата са поставили табела с информация, съгласно изискванията на чл. 4, ал. 2, т. 1, т. 2, т. 3 и т. 4 от Наредбата за намаляване на въздействието на определени пластмасови изделия върху околната среда.

Извършена е планова проверка на търговец на отпадъци в гр. Пазарджик. При проверка в НИСО на отчетна книга по приложение №5 за търговци и брокери се установи, че дружеството е извършвало дейност като търговец през 2024 г. На място не са представени документи за приети и предадени отпадъци, за което е дадено предписание. Срокът му не е изтекъл.

 **Извънредни проверки:**

 Извършена е извънредна проверка на дружество за третиране на неопасни отпадъци в гр. Пазарджик във връзка с издаване на разрешение за дейности с отпадъци по реда на чл. 35 от ЗУО и във връзка с чл. 70, ал. 2 от ЗУО. Площадката отговаря на изискванията на ЗУО.

По писмо на МОСВ е извършена извънредна проверка на площадка за третиране на излезли от употреба гуми (ИУГ) в гр. Пазарджик. При проверката на място не са установени несъответствия с нормативната уредба по ЗУО.

Извършена е извънредна проверка на лице, вносител на гуми - втора употреба, във връзка с писма на ГПУ - Гоце Делчев за извършен внос на гуми. При проверката е представен договор с организация по оползотворяване на гуми, фактури и платежни документи за платено възнаграждение за внесените гуми за 2024 г.

**Последващ контрол:**

Извършени са извънредни проверки за последващ контрол на дадени предписания за почистване на замърсявания с отпадъци на терени в землищата на с. Левски, общ. Панагюрище, с. Смилец, общ. Стрелча и отпадъци от нерегламентирано разком- плектоване на ИУМПС в регулацията на гр. Велинград. При проверките на място се установи, че предписанията са изпълнени - замърсените терени са почистени, а ИУМПС – обект на нерегламентирано разкомплектоване, са предадени за последващо третиране на лице, притежаващо документ по чл. 35 от ЗУО.

Извършени са извънредни проверки за последващ контрол на дадени предписания за почистване на замърсени с отпадъци терени в землищата на : с. Ляхово, с. Росен, с. Звъничево, с. Овчеполци и с. Црънча, общ. Пазарджик. Терените в селата Ляхово и Росен са почистени. В селата Звъничево, Овчеполци и Црънча отпадъците са компактирани на купчина, но не са извозени. Дадено е предписание на кмета на община Пазарджик за извозването им от терена и да не се допуска повторно замърсяване. Предстои последващ контрол.

Извършена е извънредна проверка на част от землищата на с. Щърково и с. Динката във връзка с дадено предписание на кмета на община Лесичово за почистване на констатирани замърсявания. Установи се, че замърсяванията в землището на с. Щърково са почистени, а за тези в с. Динката общината е изпратила писма до собствениците на замърсените имоти за предприемане на мерки за почистването им от отпадъци.

Извършен е последващ контрол на дадено предписание на собственика на частен имот в с. Щърково, общ. Лесичово за предприемане на мерки за почистване на имота и предаване на отпадъци от МПС на лице, което притежава документ за третиране на отпадъци, съгл. чл. 35 от ЗУО. Даденото предписание е изпълнено. Имотът е почистен.

 **ОХВ и контрол на риска –** през м. декември от експерта в направлението е извършена 1 извънредна проверка по ЗЗВВХВС и е взето участие в 1 комплексна проверка на оператор без комплексно разрешително (КР).

 Във връзка с нотификации, получени по системата за бърз обмен на информация Safety Gate RAPEX, e извършена извънредна проверка на два търговски обекта в гр. Пазарджик. Не е установена продажба на продукти, за които е получена нотификация, че представляват риск за околната среда.

 Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 3 процедури по глава шеста от ЗООС за инвестиционни предложения, планове и програми.

 **КР и екологична отговорност** – през м. декември 2024 г. не са извършвани планови проверки на оператори с издадено комплексно разрешително.

 Извършена е извънредна проверка във връзка с контрол на дадено предписание на „Панагюрска медна компания“ АД, гр. София, площадка с. Цар Асен - оператор на инсталация за производство на електролитна мед с издадено КР № 117-Н0-И1-А0-ТГ1/2013 г. При проверката се констатира, че обвалована площ на резервоарите за съхранение на сярна киселина е почистена от листна маса, пръст и метални варели - предписанието е изпълнено.

 Изготвени документи: вътрешни становища по ИН, Становище на РИОСВ-Пазарджик във връзка с процедура по преразглеждане на комплексно разрешително № 117/2006 г., издадено на оператор „ПАНАГЮРСКА МЕДНА КОМПАНИЯ” АД, гр. София, площадка с. Цар Асен, относно предложение за промяна в условията на КР, писмо на БД ИБР за несъгласуване на план за собствен мониторинг на подземни води на „ММ Галваникс“ ООД. Изготвени са доклади и придружителни писма от извършени комплексни проверки на следните оператори с КР: „Пресо фондал България“ АД, „Панагюрска медна компания“ АД, „Свиком“ АД, гр. София, площадка с. Априлци, „Солар Парк Тракия“ ООД.

**Екологична отговорност –** през м. декември са въведени данни в публичния регистър по ЗОПОЕЩ, съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

Изпратено е писмо до оператор, попадащ в приложното поле на ЗОПОЕЩ, с което се изисква коригиране на собствена оценка за възможните случаи на непосредствена заплаха от екологични щети и за случаи на причинени екологични щети, съгласно чл. 3, ал. 1 от Наредба № 1/29.10.2008 г.

**ОВОС и ЕО –** през отчетния период от експертите на направление ОВОС и ЕО са извършени 8 планови проверки. В рамките на осъществения контрол е съставен един констативен протокол, няма дадени предписания, но е констатирано нарушение на екологичното законодателство.

В изпълнение на утвърдения план за контролна дейност са извършена 8 планови проверки по документи, във връзка с наблюдение и контрол при прилагане на Общите устройствени планове на осем общини, при които е установено:

- входираният доклад за наблюдение и контрол при прилагане на Общия устройствен план (ОУП) на Община Панагюрище за периода 01.01-31.12.2023 г., съгласуван със Становище по ЕО № 1-1/2017 г., е върнат за допълване със задължителни указания;

- входираният доклад за наблюдение и контрол при прилагане на Общия устройствен план (ОУП) на Община Пещера за периода 01.01-31.12.2023 г., съгласуван със Становище по ЕО № 1-3/2021 г., е все още в срок за отговор;

- входираният доклад за наблюдение и контрол при прилагане на Общия устройствен план (ОУП) на Община Велинград, в частта за община Велинград за периода 01.01-31.12.2023 г., съгласуван със Становище по ЕО № 1-1/2012 г., е все още в срок за отговор;

- входираният доклад за наблюдение и контрол при прилагането на Общия устройствен план (ОУП) на Община Велинград, в частта за община Сърница за периода 01.01-31.12.2023 г., съгласуван със Становище по ЕО № 1-1/2012 г., е все още в срок за отговор;

След повторно напомняне за задълженията на общините да входират ежегоден доклад за наблюдение и контрол при прилагане на Общите устройствени планове, към момента няма входирани доклади от общините Пазарджик, Ракитово и Септември, с което е нарушено екологичното законодателство и предстои издаване на акт за установяване на административно нарушение (АУАН).

През м. декември в РИОСВ-Пазарджик постъпиха: 43 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 38 преписки за ИП и 7 преписки за планове и програми, съгласно Приложение 1 и 2 на ЗООС, 18 от които приключиха с краен акт. Издадени са: 7 решения за преценяване на необходимостта от извършване на ОВОС, с характер „да не се извършва ОВОС“, 1 становище по ЕО с характер „съгласува Общ устройствен план на гр. Сърница и неговото землище“, 9 решения за прекратяване на процедури по ОВОС и 1 решение за прекратяване на процедура по ЕО, 5 с указания за следващи действия за провеждане на процедури по реда на глава шеста от ЗООС, от които 4 за провеждане на процедури по преценяване на ОВОС и 1 за провеждане на процедура по екологична оценка, по реда на глава шеста от ЗООС, а 22 преписки, от които 1 коригиран ДОВОС, 17 във връзка с процедури по преценяване на необходимостта от ОВОС и 4 във връзка с процедури по преценяване на необходимостта от извършване на ЕО, са още в срок за отговор.

 Във връзка с провеждане на процедурите по ОВОС и ЕО са изпратени общо 78 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в заседание на ОбЕСУТ при Община Пазарджик и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

В резултат на упражнен контрол и дадени предписания през м. декември 2024 г. са почистени замърсени с отпадъци терени в землищата на с. Ляхово и с. Росен, общ. Пазарджик, с. Левски, общ. Панагюрище, с. Смилец, общ. Стрелча, с. Щърково, общ. Лесичово, от частен имот в същото село, както и отпадъци от нерегламентирано разкомплектоване на ИУМПС в регулацията на гр. Велинград.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м.* *декември са постановени:*  7 решения за преценяване на необходимостта от извършване на ОВОС с характер „да не се извършва ОВОС“, 1 становище по ЕО с характер „съгласува Общ устройствен план на гр. Сърница и неговото землище“, 9 решения за прекратяване на процедури по ОВОС и 1 решение за прекратяване на процедура по ЕО.

*За периода са издадени:* 2 разрешения за извършване на дейности по третиране на отпадъци на основание чл. 71, ал. 1 от ЗУО, 1 РД за извършване на дейности по третиране на отпадъци на основание чл. 8, ал. 10 от ЗУО, 2 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 5 РД за извършване на дейности по събиране и транспортиране на отпадъци на основание чл. 79, ал. 1 от ЗУО.

**Обществеността –** през м. декември РИОСВ-Пазарджик отговори на две заявления по ЗДОИ на физически лица. Заявителите получиха пълен достъп до исканата информация.

 **КОСТАДИН ГЕШЕВ,**

*Директор на РИОСВ-Пазарджик*